

*„Vrlo utjecajan, neustrašivo ambiciozan pionir, inovator, istraživač, redatelj, ova morska avantura Jacquesa Cousteaua pokriva oko trideset godina neumitno bogatog životnog postignuća“*

**Jacques Cousteau – Odisej**

**/ L'Odyssée / The Odyssey**

redatelj: Jérôme Salle

država: Francuska

trajanje: 124'

žanr: biografski, avanturistički

godina: 2016.

glumci:Lambert Wilson, Audrey Tautou, Pierre Niney

link na imdb

<http://www.imdb.com/title/tt1659619/>

trailer filma

<https://www.youtube.com/watch?v=unCIKO7-PSQ>



**Sinopsis**

Godina je 1948. Jacques Cousteau, njegova supruga i dva sina žive 'u raju', u prelijepoj kući s pogledom na Sredozemno more. Međutim, Cousteau sanja samo o avanturi. Sa svojim izumom, scuba ronilačkom opremom s kojom može disati pod vodom, on je otkrio novi svijet. Sada taj svijet on želi i istražiti. A za to, spreman je sve žrtvovati.





**O redatelju**

**Jérôme Salle** rođen je 1971. u Parizu, a djeluje kao scenarist i filmski redatelj. Režirao je filmove Anthony Zimmer, filmsku adaptaciju poznatog belgijskog stripa Largo winch, kao i njegov nastavak Largo winch II. Njegov dugometražni film iz 2013. Zulu izabran je za film svečanog zatvaranja Cannes film festivala iste godine. Film Turist (2010.), redatelja i scenarista Floriana Henckel von Donnersmarcka, temeljio se na njegovu scenariju za Anthony Zimmer, a utržio je 278 milijuna dolara.





**Odisej sniman i na hrvatskom Jadranu**

Kamere su u rujnu 2015. 'radile' na dalmatinskim otocima, Hvaru, Visu i Biševu (Starom Gradu, Jelsi, uvali Jagodna i Paklenim otocima) ispod i iznad površine mora, a Jadransku obalu, koja je 'glumila' jug Francuske, posjetili su glumci**Lambert Wilson** i **Audrey Tautou**, omiljena Amelie.



*Ekipa prevođena redateljem Jérômeom Salleom na setu na Hvaru*



**Iz kritika**

„Vrlo atraktivno snimljena biografska priča o podvodnom istraživaču Jacquesu Cousteau“ Total film

„Krucijalna komponenta filma je da 'hvata' sva čuda podvodnog svijeta i morskih dubina, koji je toliko oduševljavao velikog istraživača Jacquesa Cousteaua, što i zvučno i vizualno, čini vrlo uvjerljivo“ [ArtsHub](https://www.rottentomatoes.com/source-2811)

„Poput velikog inovatora, i ovaj film je turbulentan, no krasi ga majstorsko pripovijedanje priče uz Salleovu režiju, koja na izuzetan način balansira širok spektar tema vezanih uz njegov život“ [ArtsHub](https://www.rottentomatoes.com/source-2811)

„Scene ispod morske površine su čudesno lijepo snimljene“

